**МОДЕЛ УГОВОРА**

**УГОВОР ЗА УСЛУГЕ РЕЗЕРВАЦИЈЕ СМЕШТАЈА НА СЛУЖБЕНИМ ПУТОВАЊИМА**

**Партија 2- Набавка услуге резервације смештаја на службеним путовањима за потребе пројекта ДМ инкубатор**

Закључен између:

**РАЗВОЈНE АГЕНЦИЈE СРБИЈЕ**, са седиштем у Београду, улица Кнеза Милоша број 12, матични број: 17905031, ПИБ: 109336535, коју заступа в.д. директора Радош Газдић (у даљем тексту: **Наручилац**),

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, бр. \_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_; рачун број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_ банке, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: **Пружалац услуге**).

**Члан 1.**

Уговорне стране констатују:

- да је Наручилац, на основу члана 91. Закона о јавним набавкама („Сл. гласник РС” бр. 91/2019), Правилника о обавезним елементима конкурсне документације у поступцима јавних набавки и начину доказивања испуњености услова („Службени гласник РС” бр. 93/2020), Одлуке о спровођењу поступка јавне набавке дел. број 1-06-404-21/2021-2 од 31.03.2021. године и на основу јавног позива за подношење понуда за набавку: Набавка услуге резервације смештаја на службеним путовањима број 0004/2021, спровео отворени поступак јавне набавке;

- да је Наручилац објавио јавни позив за подношење понуда на Порталу јавних набавки, Порталу службених гласила Републике Србије и база прописа и на својој интернет страници;

- да је Пружалац услуге доставио понуду*,* која се налази у прилогу овог уговора и његов је саставни део;

- да понуда Пружаоца услуге у потпуности одговара опису услуге и техничким карактеристикама (спецификацијама) предмета јавне набавке из конкурсне документације, које се налазe у прилогу овог уговора и заједно са Обрасцем структуре понуђене цене чини његов саставни део;

- да је Наручилац у складу са чланом 151. Закона о јавним набавкама и Одлуком о додели уговора број \_\_\_\_\_\_\_\_\_\_\_\_\_\_\_\_\_ *(попуњава Наручилац),* изабрао Пружаоца услуге, чиме су се коначно стекли услови за закључење уговора.

**ПРЕДМЕТ**

**Члан 2.**

Предмет овог уговора је набавка услуге резервације смештаја на службеним путовањима за потребе пројекта ДМ инкубатор, у свему према техничким спецификацијама и Понуди Пружаоца услуга број \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ године *(попуњава Наручилац)*, које се налазе у прилогу овог уговора и чини његов саставни део.

Услуге које су предмет овог уговора ће се извршавати у обиму, количини и динамиком у складу са потребама и захтевима Наручиоца.

**ЦЕНА И ВРЕДНОСТ УГОВОРА**

**Члан 3.**

Уговорне стране су сагласне да је Пружалац услуге у Обрасцу понуђене цене понудио следеће:

Услуга резервације смештаја на службеним путовањима \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)динара без ПДВ-а *(попуњава понуђач)*.

Услуга резервације смештаја на службеним путовањима \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)динара са ПДВ-ом *(попуњава понуђач)*.

Напред наведена цена је фиксна и не може се мењати у току трајања Уговора.

**Члан 4.**

Укупна вредност Уговора је 183.600,00 (словима: сто осамдесет три хиљаде шесто) динара без ПДВ-а, односно 220.320,00 (словима: двеста двадесет хиљада триста двадесет) динара са ПДВ-ом.

Уговорне стране су сагласне да када је пружалац услуге туристичка агенција, иста не може да исказује ПДВ у рачунима или другим документима, у складу са чланом 35. Закона о порезу на додату вредност („Сл. гласник РС“, бр. 84/2004, 86/2004 - испр., 61/2005, 61/2007, 93/2012, 108/2013, 6/2014 - усклађени дин. изн., 68/2014 – др. закон, 142/2014, 5/2015 – усклађени дин.изн., 83/2015, 5/2016 - усклађени дин.изн., 108/2016, 7/2017 - усклађени дин.изн., 113/2017, 13/2018 - усклађени дин.изн., 30/2018, 4/2019 - усклађени дин.изн., 72/2019, 8/2020 - усклађени дин.изн. и 153/2020), те се укупном вредношћу Уговора сматра износ са ПДВ-ом из става 1. овог члана, односно 220.320,00 (словима: двеста двадесет хиљада триста двадесет) динара.

Уговорне стране су сагласне да Наручилац није у обавези да утроши сва планирана средства која су означена као максимална уговорена вредност.

Уговорне стране су сагласне да закључе анекс Уговора, уколико се за тим укаже потреба, а у складу са чланом 160. Закона о јавним набавкама.

**ПРАВА И ОБАВЕЗЕ ПРУЖАОЦА УСЛУГЕ**

**Члан 5.**

Пружалац услуге се обавезује да извршава услуге из члана 2. овог уговора у свему према техничким спецификацијама и Обрасцу понуђене цене, а у сарадњи са Наручиоцем.

Ако се утврди да извршене услуге имају недостатке у квалитету, Пружалац услуге их мора одмах отклонити о свом трошку.

Пружалац услуге се обавезује да услуге обавља ажурно, стручно и квалитетно, у складу са добрим пословним обичајима, правилима и стандардима струке.

Пружалац услуге се обавезује да цене смештаја на службеним путовањима не могу бити веће од цена утврђених ценовником крајњег пружаоца услуге на дан пружања услуге.

**Члан 6.**

Пружалац услуге је дужан да Наручиоцу за сваку извршену услугу испостави рачун. Уз рачун о извршеној услузи посредовања, Пружалац услуге ће доставити Наручиоцу доказе о висини стварно извршених услуга, односно увек када је то могуће, копије оригиналних рачуна који представљају основ за фактурисање.

На рачуну из претходног става мора бити посебно исказана услуга резервације Пружаоца услуге а посебно цена крајњег пружаоца услуге.

**ОБАВЕЗЕ НАРУЧИОЦА**

**Члан 7.**

Наручилац се обавезује да у року од најдуже 45 дана од пријема исправно испостављеног рачуна изврши плаћање на рачун Пружаоца услуге број \_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_ банке *(попуњава понуђач)*.

**Члан 8.**

Наручилац и Пружалац услуге дужни су да у моменту закључења овог уговора одреде овлашћена лица за комуникацију и реализацију уговорних обавеза.

Овлашћено лице Наручиоца дужно је да благовремено поднесе захтев за пружање услуга предвиђених чланом 2. овог уговора овлашћеном лицу Пружаоца услуге.

За све услуге које су предмет ове јавне набавке Наручилац задржава право да откаже резервацију услуге у складу са условима крајњег пружаоца услуге.

**РОК И НАЧИН ИЗВРШЕЊА УСЛУГЕ**

**Члан 9.**

Наручилац се обавезује да предметне услуге наручује преко својих овлашћених представника, електронском поштом, а уколико то из оправданих разлога није могуће, телефоном или писаним путем.

Наручилац је дужан да благовремено обавести Пружаоца услуге о свим релевантним подацима и евентуалним изменама које се односе на резервацију услуга које су предмет овог уговора, како би Пружалац услуге могао успешно да обавља уговорене обавезе.

Пружалац услуге је дужан да за сваки примљени захтев за резервацију смештаја на службеним путовањима, достави Наручиоцу најмање три одговарајуће понуде. Уколико Пружалац услуге није у могућности да достави више понуда на поднети захтев, дужан је да достави Наручиоцу образложење у писаном облику.

**СРЕДСТВО ФИНАНСИЈСКОГ ОБЕЗБЕЂЕЊА**

**Члан 10.**

Уговорне стране су сагласне да ће Пружалац услуге у року од 5 дана од дана закључења овог уговора као средство финансијског обезбеђења за добро извршење посла предати Наручиоцу:

1. оригинал бланко меницу чији је број наведен у меничном овлашћењу, потписану од стране овлашћеног лица Пружаоца услуге у складу са картоном депонованих потписа и попуњену у складу са прописима, плативу на први позив. Средство обезбеђења за добро извршење посла, односно меница издаје се у висини од 10% од укупне вредности уговора без ПДВ-а, са роком важности који је 30 (тридесет) дана дужи од истека рока важења Уговора.

2. менично овлашћење, потписано од стране овлашћеног лица Пружаоца услуге у складу са картоном депонованих потписа,

3. доказ о регистрацији менице,

4. копију картона депонованих потписа, са оригиналном овером од стране пословне банке Пружаоца услуге.

**НЕИСПУЊЕЊЕ ОБАВЕЗА**

**Члан 11.**

Уколико Пружалац услуге не поступа на начин и у роковима предвиђеним овим уговором, Наручилац може активирати средство обезбеђења за добро извршење посла, раскинути уговор и захтевати накнаду штете.

**ПРИМЕДБЕ И РЕКЛАМАЦИЈЕ**

**Члан 12.**

Наручилац за све време трајања Уговора задржава право да врши проверу цена. Уколико приликом провере цена уочи да постоје одступања у ценама које предлаже Пружалац услуге и ценама које нуде други привредни субјекти, Наручилац може захтевати од Пружаоца услуге да му обезбеди повољнију понуду коју је сам пронашао. У случају када су предложене цене у страној валути, Пружалац услуге је у обавези да их прерачуна у динаре користећи средњи курс Народне банке Србије, а Наручилац задржава право провере прерачуна истих.

У случају евентуалних недостатака и примедби у вези са квалитетом и ценом пружених услуга, Наручилац ће сачинити писани извештај који ће доставити Пружаоцу услуге, а по којем је он дужан одмах да поступи.

**ПРАВНО ДЕЈСТВО И ВАЖЕЊЕ УГОВОРА**

**Члан 13.**

Овај уговор ступа на снагу даном потписивања од стране овлашћених лица уговорних страна, а почиње да се примењује од 30.05.2021. године.

Уговор се закључује на период од годину дана од дана почетка његове примене, а може престати да важи и раније, уколико у наведеном временском периоду вредност извршених услуга досегне износ укупне уговорене вредности из члана 4. овог уговора.

Плаћања по Уговору у 2021. години вршиће се до нивоа средстава обезбеђених Финансијским планом Наручиоца за 2021. годину за ове намене. Обавезе Наручиоца које доспевају у наредној буџетској години години биће реализоване највише до износа финансијских средстава која ће Наручиоцу бити одобрена за наредну буџетску годину.

**ОСТАЛЕ ОДРЕДБЕ**

**Члан 14.**

Измене и допуне овог уговора могу се вршити у складу са члановима 156., 157., 158., 159., 160. и 161. Закона о јавним набавкама, и то у писменој форми и уз обострану сагласност Уговорних страна.

**Члан 15.**

Све евентуалне спорове који настану поводом овог уговора Уговорне стране ће покушати да реше споразумно.

Уколико спорови између Наручиоца и Пружаоца услуге не буду били решени споразумно, уговара се надлежност стварно надлежног суда у Београду.

**Члан 16.**

На све што није регулисано клаузулама овог уговора, примењиваће се одредбе Закона о облигационим односима.

Овај уговор је сачињен у 4 (четири) истоветна примерка, од којих по 2 (два) примерка за сваку Уговорну страну.

Уговорне стране сагласно изјављују да су Уговор прочитале, разумеле и да уговорне одредбе у свему представљају израз њихове стварне воље.

**ПРУЖАЛАЦ УСЛУГЕ НАРУЧИЛАЦ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

в.д. директора Радош Газдић